สวัสดีค่ะ หนูมีปัญหาอยากถามค่ะ คือหนูเป็นตุ่มไสๆที่หน้าเเข้งค่ะ มีอาการคัน ลักษณะตุ่มมันจะเป็นเม็ดเล็กๆมีน้ำไสๆไหลตลอดขยายตัวเป็นวงกลม ตอนที่ตุ่มไสเเตกเเล้วเหมือนผิวหนังมันจะเป็นรูๆคันด้วยค่ะ หนูเคยเป็นครั้งนึงเเล้ว เเต่นานหลายปีเเล้วค่ะ หนูเครียดมากไม่รู้ว่าเกิดจากอะไรค่ะ หนูไปหามาครั้งนึงเเล้วค่ะเเต่ไม่หาย ขอคำเเนะนำจากคุณด้วยนะค่ะ ขอบค่ะ
สวัสดีค่ะ อาการตุ่มใสและคันที่หน้าแข้ง อาจเกิดจาก-ผื่นผิวหนังอักเสบจากภูมิแพ้หรือการแพ้สารสัมผัส-ตุ่มจากการถูกแมลงกัด-ตุ่มงูสวัดมักขึ้นเป็นแถบตามการไปเลี้ยงของเส้นประสาทเช่นเอว แผ่นหลัง ต้นขา แขน เป็นตุ่มน้ำบนพื้นสีแดง แสบและคัน มีอาการปวดแสบ ปวดร้อนได้มากหากคันมากและเป็นๆหายๆ จะนึกถึงผื่นผิวหนังอักเสบมากที่สุดการดูแลตัวเองเบื้องต้น ไม่ไปแคะแกะเกาตุ่ม ใช้น้ำสะอาดล้างบริเวณที่เป็น ไม่เอาสบู่ไปถู หลีกเลี่ยงสารหรือผลิตภัณฑ์ที่ก่อให้เกิดความระคายเคือง หรือใช้แล้วอาการเป็นมากขึ้น การรักษาขึ้นกับสาเหตุที่แน่นอนว่าควรได้รับยาฆ่าเชื้อหรือยาสเตียรอยด์ทากลุ่มใดควรพบแพทย์เพื่อตรวจรอยโรคจริงให้ได้การวินิจฉัยที่แน่นอน หากกังวลมากอาจพบแพทย์เฉพาะทางด้านผิวหนังร่วมด้วย